
I. [bookmark: _Toc222819226][bookmark: _Toc60525482][bookmark: _Toc47844928]BENDROSIOS NUOSTATOS

1. Savivaldybės įmonė Šiaulių oro uostas (įm. kodas 145907544), toliau vadinama Perkančiuoju subjektu, skelbiamos apklausos būdu Centrinės viešųjų pirkimų informacinės sistemos (toliau – CVP IS) elektroninėmis priemonėmis atlieka supaprastintą viešąjį mažos vertės pirkimą „GESINTUVŲ TECHNINĖ PATIKRA, PILDYMAS BEI REMONTAS“ (toliau – Pirkimas).
2. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – Komunalinio sektoriaus pirkimų įstatymas), Lietuvos Respublikos viešųjų pirkimų įstatymu (naujausia redakcija) (toliau – Viešųjų pirkimų įstatymas), Perkančiojo subjekto interneto svetainėje paskelbtu Perkančiojo subjekto direktoriaus 2025 m. spalio mėn. 06 d. įsakymu Nr. 21 patvirtintu SĮ Šiaulių oro uostas mažos vertės pirkimų tvarkos aprašu (toliau – Aprašas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šio pirkimo sąlygų aprašu.
3. Vartojamos pagrindinės sąvokos, apibrėžtos LR Viešųjų pirkimų įstatyme ir Taisyklėse.
4. Skelbimas apie pirkimą skelbiamas Centrinėje viešųjų pirkimų informacinėje sistemoje (toliau – CVP IS) https://viesiejipirkimai.lt/. Pirkimas vykdomas CVP IS elektroniniu būdu. Elektroninėmis priemonėmis pasiūlymus gali teikti tik Tiekėjai, registruoti CVP IS adresu: https://viesiejipirkimai.lt/. Registracija CVP IS yra nemokama.
5. Išankstinis skelbimas apie pirkimą nebuvo skelbtas.
6. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.
7. Perkantysis subjektas bet kuriuo metu iki pirkimo-pardavimo sutarties (toliau –  Sutarties) sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti.
8. Perkantysis subjektas yra pridėtinės vertės mokesčio (toliau – PVM) mokėtojas.
9. Perkančiojo subjekto kontaktinis asmuo dėl vykdomo pirkimo dokumentų, pirkimo sąlygų paaiškinimų – Viešųjų pirkimų ir IT projektų vadovas Arūnas Venckus, Lakūnų g. 4, LT-77103 Šiauliai, tel. +370 41 542215, mob. tel. +37065593146, el. paštas: airport@siauliai-airport.lt.

II. [bookmark: _Toc222819227][bookmark: _Toc60525483][bookmark: _Toc47844929]PIRKIMO OBJEKTAS

10. Perkantysis subjektas numato pirkti gesintuvų techninės patikros, pildymo bei remonto  paslaugas (toliau – Paslaugos). 
11. Paslaugų pirkimas bus vykdomas 24 (dvidešimt keturis) mėnesius nuo sutarties sudarymo.
12. Pirkimas į pirkimo objekto dalis – neskirstomas.	
13. Maksimali Perkančiajam subjektui priimtina pasiūlymo kaina per 24 mėn. yra 1089,00 Eur su PVM (tūkstantis aštuoniasdešimt devyni Eur, 00 ct). Didesnę kainą Perkantysis subjektas laikys per didele ir nepriimtina.
14. Paslaugų teikimo vieta – SĮ Šiaulių oro uostas, Aviacijos g. 5, LT-77103 Šiauliai.
15. Šio pirkimo dalyvis gali pateikti tik vieną pasiūlymą.
16. Tiekėjams neleidžiama pateikti alternatyvių pasiūlymų.
17. Pirkimo metu deramasi nebus.

III. [bookmark: _Toc222819228]TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA

18. Perkantysis subjektas netikrins tiekėjo pašalinimo pagrindų nebuvimo pagal VPĮ 50 straipsnyje nustatytus reikalavimus.	
19. Perkantysis subjektas netaiko kvalifikacinių reikalavimų Tiekėjams, Tiekėjai turi pateikti perkančiajam subjektui užpildytą Pirkimo sąlygų 2 priede pateiktą formą.
20. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas Perkančiajam subjektui įsipareigoja, kad pirkimo sutartį  vykdys tik tokią  teisę  turintys asmenys. Teisę verstis atitinkama veikla įrodančius dokumentus, jei tokia teisė  reikalaujama pagal teisės aktus ir nebuvo patikrinta pasiūlymų vertinimo metu, Tiekėjas turi pateikti iki atitinkamų  veiklų  vykdymo pradžios.	
21. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkantysis subjektas gali įrodyti bet kokiomis teisėtomis priemonėmis.

IV. [bookmark: _Toc222819229]ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

22. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį. Pateikiamas skenuotas dokumentas elektroninėje formoje. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiuoju subjektu sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarią visų šios sutarties šalių atsakomybę už prievolių Perkančiajam subjektui nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo Perkantysis subjektas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
23. Perkantysis subjektas nereikalauja, kad ūkio subjektų grupės pateiktą pasiūlymą pripažinus geriausiu ir Perkančiajam subjektui pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

V. [bookmark: _Toc222819230]PASIŪLYMŲ RENGIMAS, PATEIKIMAS, KEITIMAS

24. Pateikdamas pasiūlymą, Tiekėjas sutinka su pirkimo sąlygomis ir  patvirtina,  kad  jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Rengdamas ir teikdamas pasiūlymą, Tiekėjas turi vadovautis CVP IS administratoriaus – Viešųjų pirkimų tarnybos parengta mokomąja medžiaga ir metodika dėl pasiūlymų rengimo ir teikimo CVP IS. 
25. Pasiūlymas turi būti pateikiamas tik CVP IS elektroninėmis priemonėmis adresu: https://viesiejipirkimai.lt. 
26. Pasiūlymas, pateiktas popierine forma arba ne CVP IS elektroninėmis priemonėmis, bus atmestas kaip neatitinkantis pirkimo sąlygų reikalavimų. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Pateikiant atitinkamų dokumentų skaitmenines kopijas ir pasirašant pasiūlymą, yra deklaruojama, kad kopijos yra tikros. Perkantysis subjektas pasilieka sau teisę reikalauti dokumentų originalų.
27. Perkantysis subjektas nereikalauja, kad pasiūlymas būtų pasirašytas saugiu elektroniniu parašu.
28. Tiekėjo pasiūlymas bei kita korespondencija pateikiami lietuvių arba anglų kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba Tiekėjo vadovo arba jo įgalioto asmens parašu. Dokumentai įrodantys techninės specifikacijos atitiktį gali būti pateikti lietuvių ir ar anglų kalbomis, jei nereikalaujama kitaip. Pateikiamas skenuotas dokumentas elektronine forma.
29. Pagal Pirkimo sąlygų 1 priede pateiktą formą parengtas pasiūlymas CVP IS elektroninėmis priemonėmis turi būti pateiktas iki 2026 m. rugpjūčio 20 d., 9:00 val. (Lietuvos Respublikos laiku). Tiekėjui CVP IS elektroninėmis priemonėmis paprašius, Perkantysis subjektas CVP IS elektroninėmis priemonėmis patvirtina, kad Tiekėjo pasiūlymas yra gautas, ir nurodo gavimo dieną, valandą ir minutę. Pasiūlymo pateikimo data laikoma ta, kuomet gaunamas visas pasiūlymas (paskutinė pasiūlymo dalis).
30. Tiekėjo pasiūlymą sudaro CVP IS elektroninėmis priemonėmis pateiktų dokumentų ir duomenų visuma, t. y.: 
30.1. užpildytas pasiūlymas pagal pirkimo sąlygų 1 priede pateiktą formą; 
30.2. duomenys apie numatomus pasitelkti subtiekėjus, kaip numatyta pirkimo sąlygų 31 punkte;
30.3. įgaliojimo skaitmeninė kopija (jeigu pasiūlymą pateikia ne Tiekėjo vadovas);
30.4. jungtinės veiklos sutarties skaitmeninė kopija (jeigu dalyvauja Tiekėjų grupė);
30.5. kita reikalaujama informacija ir dokumentai. 
31. Tiekėjas turi nurodyti subtiekėjus, kuriuos jis ketina pasitelkti pirkimo sutarčiai vykdyti. Toks nurodymas nekeičia pagrindinio Tiekėjo atsakomybės dėl numatomos sudaryti pirkimo sutarties įvykdymo. Kai pasiūlymą pateikiantis Tiekėjas nurodo, kad pirkimo sutarties vykdymo metu jis numato remtis kitų tinkamų ūkio subjektų, su kuriais pasiūlymą pateikiantis Tiekėjas nėra sudaręs jungtinės veiklos sutarties, pajėgumais, pasiūlymą pateikiantis Tiekėjas, be kitų pirkimo sąlygose nustatytų dokumentų, privalo pateikti įrodymus, patvirtinančius jo galimybes pirkimo sutarties vykdymo metu naudotis kitų ūkio subjektų  (subtiekėjų) pajėgumais (pvz., ketinimų protokolas, subtiekėjo deklaracija ar pan.) (pateikiamos dokumentų skaitmeninės kopijos). 
32. Tiekėjas pasiūlyme turi nurodyti, kokia pasiūlyme pateikta informacija yra konfidenciali (pirkimo sąlygų 1 priedas). Pasiūlyme nurodyta Prekių kaina, išskyrus jos sudedamąsias dalis, subtiekėjai, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei, nėra laikoma konfidencialia informacija. Konfidencialią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Perkantysis subjektas, Pirkimo organizatorius, Komisija, jos nariai ar ekspertai ir kiti asmenys negali atskleisti Tiekėjo pateiktos informacijos, kurią Tiekėjas nurodė kaip konfidencialią. Tiekėjas negali nurodyti, kad visa pasiūlyme pateikta informacija yra konfidenciali. Jeigu Tiekėjas nurodo, kad tam tikra informacija, pateikta jo pasiūlyme, yra konfidenciali, prireikus, Tiekėjo prašoma įrodyti, kodėl nurodyta informacija yra konfidenciali. Jeigu Tiekėjas atmeta tokį Perkančiojo subjekto prašymą arba per Perkančiojo subjekto nurodytą terminą, kuris negali būti trumpesnis kaip 5 darbo dienos, neįrodo Perkančiajam subjektui, kad pasiūlymo konfidencialumas nustatytas pagrįstai, tuomet laikoma, kad tokia informacija nėra konfidenciali. Informacija, kurią viešai skelbti įpareigoja Lietuvos Respublikos įstatymai, negali būti Tiekėjo nurodoma kaip konfidenciali, todėl, Tiekėjui nurodžius tokią informaciją kaip konfidencialią, Perkantysis subjektas turi teisę ją skelbti. Jei Tiekėjas nenurodo konfidencialios, laikoma, kad konfidencialios informacijos Tiekėjo pasiūlyme nėra. Vadovaujantis Informacijos viešinimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“, Perkantysis subjektas laimėjusio dalyvio pasiūlymą, išskyrus informaciją, kurią Tiekėjas nurodė kaip konfidencialią, paskelbs CVP IS.
33. Tiekėjas gali pateikti tik vieną pasiūlymą. Jei Tiekėjas pateikia daugiau kaip vieną pasiūlymą, visi tokie pasiūlymai bus atmesti. Laikoma, kad Tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS elektroninėmis priemonėmis. 
34. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
35. Tiekėjas, pateikdamas pasiūlymą, turi siūlyti visą pirkimo daliai nurodytą Prekių kiekį/apimtį.
36. Pasiūlymo kaina pateikiama eurais. Apskaičiuojant pasiūlymo kainą, turi būti įskaičiuotos visos pirkimo sutarties vykdymo išlaidos (įskaitant PVM sąskaitų faktūrų pateikimą naudojantis „SABIS“ sistema), susijusios su perkamomis Prekėms. Tiekėjas prisiima riziką už visas išlaidas ir mokesčius, kuriuos, teikdamas pasiūlymą ir laikydamasis pirkimo sąlygų reikalavimų, privalėjo  įskaičiuoti į pasiūlymo kainą (pristatymas ir t.t.). 
37. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 60 dienų. 
38. Kol nesibaigė pasiūlymo galiojimo laikas, Perkančiojo subjekto Pirkimo organizatorius turi teisę prašyti, kad Tiekėjas pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą.
39. Pirkimo organizatorius turi teisę pratęsti pasiūlymų pateikimo terminą. Apie naują pasiūlymų pateikimo terminą Pirkimo organizatorius praneša Tiekėjui CVP IS elektroninėmis priemonėmis.
40. Tiekėjas iki galutinio pasiūlymų pateikimo termino turi teisę pakeisti savo pasiūlymą. Toks pakeitimas pripažįstamas galiojančiu, jeigu Perkantysis subjektas jį gauna CVP IS elektroninėmis priemonėmis iki pasiūlymų pateikimo termino pabaigos.
41. Perkantysis subjektas  neatsako už  nenumatytus  atvejus, dėl kurių pasiūlymas CVP IS elektroninėmis priemonėmis nebuvo gautas ar gautas pavėluotai. Pavėluotai gautas pasiūlymas nepriimamas.
42. Tiekėjas savo pasiūlymą privalo parengti pagal šio pirkimo sąlygų 1 priede pateiktą formą. Pasiūlymą sudaro Tiekėjo elektroninėmis priemonėmis pateiktų dokumentų visuma.
43. Pasiūlyme nurodomi įkainiai/kaina arba sąnaudos pateikiami eurais. Apskaičiuojant įkainį/kainą arba sąnaudas, turi būti atsižvelgta į visas pirkimo sąlygas, įskaitant pirkimo sutarties projekto reikalavimus. Į pasiūlymo įkainius/kainą arba sąnaudas turi būti įskaityti visi mokesčiai ir visos Tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.
44. Perkantysis subjektas neatlygina Tiekėjo turėtų dalyvavimo šiame pirkime bei dokumentų rengimo išlaidų.

VI. [bookmark: _Toc222819231]PASIŪLYMŲ ŠIFRAVIMAS

45. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:	
45.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip Tiekėjui užšifruoti pasiūlymą galima rasti interneto svetainėje Šifravimo priemonių aprašas – Viešųjų pirkimų tarnyba (lrv.lt).	
45.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo Perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Perkančiojo subjekto oficialiu elektroniniu paštu, faksu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Perkančiuoju subjektu oficialiu jos telefonu ir (arba) kitais būdais).	
46. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – Perkantysis subjektas Tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (Tiekėjas nepateikė pasiūlymo kainos).

VII. [bookmark: _Toc222819232]PASIŪLYMO GALIOJIMO UŽTIKRINIMAS

47. Perkantysis subjektas nereikalauja Tiekėjų pateikti pasiūlymo galiojimo užtikrinimo.

VIII. [bookmark: _Toc222819233]PIRKIMO SĄLYGŲ PAAIŠKINIMAS IR PATIKSLINIMAS

48. Pirkimo sąlygos gali būti paaiškinamos, patikslinamos Tiekėjų iniciatyva, jiems CVP IS susirašinėjimo priemonėmis kreipiantis į Perkantįjį subjektą. Prašymai paaiškinti pirkimo sąlygas gali būti pateikiami Perkančiajam subjektui CVP IS susirašinėjimo priemonėmis ne vėliau kaip likus 4 (keturioms) darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
49. Perkantysis subjektas į CVP IS priemonėmis gautą prašymą paaiškinti pirkimo sąlygas atsako ne vėliau kaip per 3 (tris) darbo dienas nuo jo gavimo dienos. Perkantysis subjektas, CVP IS priemonėmis atsakydama Tiekėjui, kartu siunčia paaiškinimus ir visiems kitiems Tiekėjams, kuriems ji pateikė pirkimo sąlygas, bet nenurodo, iš ko gavo prašymą duoti paaiškinimą. Atsakymas siunčiamas taip, kad Tiekėjas jį gautų ne vėliau kaip likus 2 (dvejoms) darbo dienoms iki pasiūlymų pateikimo termino pabaigos.
50. Nesibaigus pirkimo pasiūlymų pateikimo terminui, Perkantysis subjektas savo iniciatyva turi teisę paaiškinti (patikslinti) pirkimo sąlygas. Paskelbta informacija tikslinama patikslinant skelbimą ir vadovaujantis protingumo kriterijumi, nukeliant pasiūlymų pateikimo terminą. Tokie paaiškinimai (patikslinimai) visiems Tiekėjams, kuriems Perkantysis subjektas yra pateikusi pirkimo sąlygas, išsiunčiami ne vėliau kaip likus 2 (dvejoms) darbo dienoms iki pasiūlymų pateikimo termino pabaigos.
51. Perkantysis subjektas, paaiškindamas ar patikslindamas pirkimo dokumentus, privalo užtikrinti Tiekėjų anonimiškumą, t. y. privalo užtikrinti, kad Tiekėjas iš paaiškinimų ar patikslinimų nesužinotų kitų Tiekėjų, dalyvaujančių pirkimo procedūrose pavadinimų ir kitų rekvizitų.
52. Jeigu Perkantysis subjektas pirkimo sąlygas paaiškina (patikslina) ir negali pirkimo sąlygų paaiškinimų (patikslinimų) pateikti taip, kad visi dalyviai juos gautų ne vėliau kaip likus 2 darbo dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį dalyviai rengdami pirkimo pasiūlymus, galėtų atsižvelgti į šiuos paaiškinimus (patikslinimus). Pranešimai apie pasiūlymų pateikimo termino nukėlimą išsiunčiami visiems dalyviams, kuriems buvo pateiktos pirkimo sąlygos.
53. Bet kokia informacija, pirkimo sąlygų paaiškinimai, pranešimai ar kitas Perkančiojo subjekto ir Tiekėjo susirašinėjimas yra vykdomas tik CVP IS susirašinėjimo priemonėmis.
54. Tiesioginį ryšį su Tiekėjais palaikys SĮ Šiaulių oro uostas Viešųjų pirkimų ir IT projektų vadovas Arūnas Venckus, Lakūnų g. 4, LT-77103 Šiauliai, tel. +370 41 542215, mob. +37065593146, el. paštas: airport@siauliai-airport.lt.

IX. [bookmark: _Toc222819234]SUSIPAŽINIMAS SU GAUTAIS PASIŪLYMAIS

55. Pirminio susipažinimo su CVP IS priemonėmis pateiktais Tiekėjų pasiūlymais posėdis įvyks SĮ Šiaulių oro uosto keleivių terminale, administracinėse patalpose, adresu: Lakūnų g. 4, LT-77103 Šiauliai. Vokai su pasiūlymais bus atplėšiami posėdyje – 2026-08-20 d., 9:30 val.  (Pasiūlymas turi būti pateiktas iki 2026-08-20 d., 9:00 val. tik elektroninėmis priemonėmis, naudojant CVP IS). Jei pasiūlymas teikiamas šifruotas, slaptažodis turi būti pateiktas 2026 m. rugpjūčio mėn. 20 d. intervale 9:00 – 9:30 val.).
56. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. 
57. Susipažinimo su elektroninėmis priemonėmis pateiktais pasiūlymais, pasiūlymų nagrinėjimo, vertinimo ir palyginimo procedūras atlieka Pirkimo organizatorius, Tiekėjams ar jų įgaliotiems atstovams nedalyvaujant.

X. [bookmark: _Toc222819235]PASIŪLYMŲ NAGRINĖJIMAS IR VERTINIMAS

58. Pirkimų organizatorius nagrinėja:
58.1. [bookmark: _Toc477856859][bookmark: _Toc477857133]ar Tiekėjai pasiūlymuose pateikė tikslius ir išsamius duomenis apie savo kvalifikaciją ir ar Tiekėjo kvalifikacija atitinka minimalius kvalifikacijos reikalavimus;
58.2. ar Tiekėjai pasiūlyme pateikė visus duomenis, dokumentus ir informaciją, apibrėžtą šiose pirkimo sąlygose ir ar pasiūlymas atitinka šiose pirkimo sąlygose nustatytus reikalavimus;
58.3. ar nebuvo pasiūlytos neįprastai mažos kainos.
59. Pirkimo organizatorius priima sprendimą dėl kiekvieno pasiūlymą pateikusio Tiekėjo minimalių kvalifikacijos duomenų atitikties pirkimo sąlygose nustatytiems reikalavimams. Jeigu Tiekėjas pateikė netikslius ar neišsamius duomenis apie savo kvalifikaciją, Pirkimo organizatorius prašo Tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie Tiekėjai, kurių kvalifikacijos duomenys atitinka pirkėjo keliamus reikalavimus, jeigu tokie buvo taikomi. 
60. Iškilus klausimams dėl pasiūlymų turinio ir Pirkimo organizatoriui CVP IS priemonėmis paprašius, Tiekėjai privalo per Pirkimo organizatoriaus nurodytą terminą CVP IS priemonėmis pateikti papildomus paaiškinimus nekeisdami pasiūlymo esmės. 
61. Jeigu pateiktame pasiūlyme Pirkimo organizatorius randa pasiūlyme nurodytos kainos apskaičiavimo klaidų, ji privalo CVP IS priemonėmis paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
62. Kai pateiktame pasiūlyme nurodoma neįprastai maža kaina, Pirkimo organizatorius turi teisę, o ketindama atmesti pasiūlymą – privalo Tiekėjo CVP IS priemonėmis paprašyti per Pirkimo organizatoriaus nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. 
63. Pasiūlymuose nurodytos kainos bus vertinamos eurais.  
64. Pasiūlymo kaina yra laikoma tik ta kaina, kurią Tiekėjas nurodė užpildydamas pasiūlymo formą (pirkimo sąlygų 1 priedas), ir bus pateikta CVP IS priemonėmis pasirašyta saugiu elektroniniu parašu. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
65. Pirkėjo neatmesti pasiūlymai vertinami pagal mažiausios kainos kriterijų.

XI. [bookmark: _Toc222819236]PASIŪLYMŲ VERTINIMAS

66. Pasiūlymuose nurodytos kainos bus vertinamos eurais.
67. Perkančiojo subjekto neatmesti pasiūlymai bus vertinami pagal mažiausios kainos kriterijų.
68. Tiekėjas į pasiūlymo kainą turi įtraukti visus su atvykimu pas Perkantįjį subjektą, adresu Aviacijos g. 5, LT-77103 Šiauliai, kaštus.

XII. [bookmark: _Toc222819237]PASIŪLYMŲ ATMETIMO PRIEŽASTYS

69. Pirkimo organizatorius atmeta pasiūlymą, jeigu:
69.1. Tiekėjas neatitiko minimalių kvalifikacinių reikalavimų, jeigu taikomi;
69.2. Tiekėjas neatitiko privalomų techninių reikalavimų, jeigu taikomi;
69.3. Tiekėjas savo pasiūlyme pateikė netikslius ar neišsamius duomenis apie savo kvalifikaciją ir Perkančiajam subjektui prašant jų nepatikslino;
69.4. pasiūlymas neatitiko pirkimo sąlygose nustatytų reikalavimų;
69.5. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajam subjektui nepriimtinos kainos (daugiau kaip 1400,00 Eur su PVM);
69.6. buvo pasiūlyta neįprastai maža kaina ir Tiekėjas Perkančiojo subjekto prašymu CVP IS priemonėmis nepateikė kainos sudėtinių dalių pagrindimo;
69.7. Tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus;
69.8. Tiekėjas pasiūlymą ar jo dalį pateikė ne CVP IS priemonėmis.
70. Apie pasiūlymo atmetimą ir jo atmetimo priežastis Tiekėjas informuojamas nedelsiant.
71. Pastebėjus aritmetines klaidas, Tiekėjams bus sudaroma galimybė jas ištaisyti per Perkančiojo subjekto CVP IS priemonėmis nurodytą protingą laiką. Taisant aritmetines klaidas Tiekėjas negali keisti pradinio susipažinimo su pasiūlymais procedūros metu užfiksuotos kainos, atsisakyti kainos sudėtinių dalių arba papildyti kainą naujomis dalimis. Patikslinimai siunčiami CVP IS priemonėmis.

XIII. [bookmark: _Toc222819238]PASIŪLYMŲ EILĖ IR SPRENDIMAS DĖL SUTARTIES SUDARYMO

72. Išnagrinėjęs, įvertinęs ir palyginęs pateiktus pasiūlymus, Perkantysis subjektas nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas CVP IS įregistruotas anksčiausiai. 
73. Laimėjusiu pasiūlymas pripažįstamas Viešųjų pirkimų įstatymo bei šio pirkimo sąlygų nustatyta tvarka. Perkantysis subjektas, priėmęs sprendimą dėl laimėjusio pasiūlymo, apie šį sprendimą nedelsdama, bet ne vėliau kaip per 5 (penkias) darbo dienas, praneša kiekvienam pasiūlymą pateikusiam Tiekėjui  CVP IS susirašinėjimo priemonėmis. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šio pirkimo sąlygų nuostatas. Tiekėjams, kurių pasiūlymai neįrašyti į šią eilę, kartu su pranešimu apie pasiūlymų eilę pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties (preliminariosios sutarties), minėtame pranešime nurodomos tokio sprendimo priežastys.
74. Pirkimo sutartis sudaroma nedelsiant, bet ne anksčiau negu pasibaigė sutarties sudarymo atidėjimo terminas (15 (penkiolikos) dienų laikotarpis nuo pranešimo apie sprendimą sudaryti sutartį išsiuntimo dienos). Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų.
75. Pirkimą laimėjęs Tiekėjas privalo pasirašyti pirkimo sutartį per Perkančiojo subjekto nurodytą terminą. Pirkimo sutarčiai pasirašyti laikas gali būti nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.
76. Jeigu Tiekėjas, kurio pasiūlymas pripažintas laimėjusiu, pranešimu CVP IS susirašinėjimo priemonėmis atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. 
77. 	Tuo atveju Perkantysis subjektas siūlo sudaryti pirkimo sutartį Tiekėjui, kurio pasiūlymas pagal patvirtintą pasiūlymų eilę yra pirmas po Tiekėjo, atsisakiusio sudaryti pirkimo sutartį.

XIV. [bookmark: _Toc222819239]PRETENZIJŲ IR SKUNDŲ NAGRINĖJIMO TVARKA

78. Tiekėjas, kuris mano, kad Perkantysis subjektas nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją Perkančiajam subjektui dėl Perkančiojo subjekto veiksmų ar priimtų sprendimų. Pretenzijos pateikimas yra privaloma iki teisminė ginčo nagrinėjimo stadija.
79. Perkantysis subjektas, gavęs pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. 
80. Perkantysis subjektas privalo išnagrinėti pretenziją ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam Tiekėjui, suinteresuotiems kandidatams ir suinteresuotiems dalyviams.
81. Perkantysis subjektas negali sudaryti pirkimo sutarties anksčiau negu po 15 (penkiolika) dienų nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui, suinteresuotiems kandidatams ir suinteresuotiems dalyviams dienos.

XV. [bookmark: _Toc222819240]PIRKIMO SUTARTIES SĄLYGOS

82. Pirkimo sutartis negali būti sudaroma, kol nesibaigė Viešųjų pirkimų įstatymo nustatyti Tiekėjų pretenzijų pateikimo ir ieškinio pareiškimo terminai, išskyrus atvejus, kai pasiūlymą pateikia tik vienas Tiekėjas.
83. Sudaroma pirkimo sutartis atitinka laimėjusio Tiekėjo galutinio pasiūlymo kainą.
84. Sudarant pirkimo sutartį negali būti keičiama laimėjusio Tiekėjo galutinio pasiūlymo kaina ir pirkimo dokumentuose bei pasiūlyme nustatytos pirkimo sąlygos.
85. Pirkimo sutarties esminė sąlyga yra pirkimo sutarties kaina, kuri nebus keičiama per visą sutarties vykdymo laikotarpį.
86. Pirkimo sutarties kaina sutarties galiojimo metu gali būti keičiama tais atvejais, jei įstatymais bus pakeisti tiesioginiai su kaina susiję mokesčiai (PVM), kainą keičiant atitinkama dalimi, atsižvelgiant į kainos sudėtyje esančio mokesčio dalį (sutarties kaina negali didėti).
87. Atkreiptinas dėmesys, kad vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis Sąskaitų administravimo bendrąja informacine sistema „SABIS“. Prisijungti prie elektroninės paslaugos „SABIS“ galima interneto adresu https://sabis.nbfc.lt/ arba Tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija.
88. Už atliktas paslaugas atsiskaitoma pagal paslaugų atlikimo aktą per 30 (trisdešimt) dienų nuo akto ir sąskaitos – faktūros perdavimo dienos.
89. Pirkimo sutartį pagal aukščiau pateiktas sąlygas turi parengti laimėjęs Tiekėjas ir teikti ją Perkančiajam subjektui suderinti.

XVI. [bookmark: _Toc222819241]BAIGIAMOSIOS NUOSTATOS

90. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas Perkančiojo subjekto poreikių neatitinkantis pirkimo objektas.
91. Perkantysis subjektas privalo nutraukti pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
92. Pirkimo procedūros, kurios neapibrėžtos šiose pirkimo sąlygose, vykdomos vadovaujantis VPĮ ir kitų teisės aktų nuostatomis

___________________________



































Priedas Nr. 1


PASIŪLYMAS
DĖL GESINTUVŲ TECHNINĖS PATIKROS, PILDYMO BEI REMONTO


____________________
(data)
____________________
(vieta)


	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



Atsižvelgdami į visas pirkime išdėstytas sąlygas, teikiame savo pasiūlymą:






















10/12


11/12
	Eil. Nr.
	Ugnies gesintuvo tipas
	Preliminarus bendras kiekis, vnt.
	Vieno gesintuvo patikrinimo kaina, Eur be PVM
	Vieno gesintuvo užpildymo kain٭, Eur be PVM
	Vieno gesintuvo remonto kaina, Eur be PVM
(kainą sudaro medžiagos ir darbas reikalingas atlikti remonto paslaugas)
	Bendra paslaugų kaina Eur be PVM
(3 x (4 + 5 + 6 + 7 + 8 + 9 + 10 + 11 + 12))

	
	
	
	
	
	Plombos uždėjimas
	Manometro pakeitimas
	Žarnelės pakeitimas
	Krano pakeitimas
	Žiedo pakeitimas
	Informacinio lipduko pakeitimas
	Dažymas
	

	1
	2
	3
	4
	5
	6
	7
	8
	9
	10
	11
	12
	13

	1.
	Miltelinis gesintuvas 
MG-1
	1
	
	
	
	
	
	
	
	
	
	

	2.
	Miltelinis gesintuvas 
MG-2
	6
	
	
	
	
	
	
	
	
	
	

	3.
	Miltelinis gesintuvas 
MG-4
	6
	
	
	
	
	
	
	
	
	
	

	4.
	Miltelinis gesintuvas 
MG-6
	44
	
	
	
	
	
	
	
	
	
	

	5.
	Miltelinis gesintuvas 
MG-12
	1
	
	
	
	
	
	
	
	
	
	

	6.
	Miltelinis gesintuvas 
MG-25
	1
	
	
	
	
	
	
	
	
	
	

	7.
	Miltelinis gesintuvas 
MG-50
	9
	
	
	
	
	
	
	
	
	
	

	8.
	Angliarūgštės gesintuvas 
35x2
	1
	
	
	
	
	
	
	
	
	
	

	Viso:
	



Bendra pasiūlymo kaina su PVM –  ____________________________________________  Eur.
Į šią sumą įeina visos išlaidos ir visi mokesčiai, taip pat ir PVM, kuris sudaro_____________Eur.

Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka.

Pasiūlymas galioja iki 2026 m. 		mėn.	d.



	(tiekėjo arba jo įgalioto asmens pareigų pavadinimas)
	
	(parašas) 
	
	(vardas ir pavardė) 
	



1/24
11

12/24
Priedas Nr. 2


[bookmark: _Toc222818978]TIEKĖJO DEKLARACIJA DĖL PAŠALINIMO PAGRINDO (VPĮ 46 STR.  21 D.)

	[bookmark: _Toc222818979]Aš,
	

	
	[bookmark: _Toc222818980](tiekėjo vadovo ar jo įgalioto asmens pareigų pavadinimas, vardas ir pavardė)

	[bookmark: _Toc222818981]patvirtinu*, kad

	[bookmark: _Toc222818982]1)
	[bookmark: _Toc222818983]Mano vadovaujama/atstovaujama organizacija (juridinis asmuo), 

	[bookmark: _Toc222818984]2)
	[bookmark: _Toc222818985]kiti jungtinės veiklos partneriai – juridiniai asmenys, su kuriais kartu teikiu pasiūlymą (taikoma, jei yra),

	[bookmark: _Toc222818986]3)
	[bookmark: _Toc222818987]pasitelkti ūkio subjektai (juridiniai asmenys)

	[bookmark: _Toc222818988]neturi Viešųjų pirkimų įstatymo 46 straipsnio 21 dalyje nurodyto pašalinimo pagrindo: „21. Perkantysis subjektas pašalina Tiekėją iš pirkimo procedūros, jeigu Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.“

	
	
	

	[bookmark: _Toc222818989](Tiekėjo arba jo įgalioto asmens pareigų pavadinimas)**
	[bookmark: _Toc222818990](parašas)
	[bookmark: _Toc222818991](vardas ir pavardė)

	
[bookmark: _Toc222818992]* Tiekėjas turi pateikti pasiūlymo pateikimo dienai aktualius duomenis.

[bookmark: _Toc222818993]** Pastaba. Jei dokumentas pasirašytas ne Tiekėjo vadovo, kartu pateikiamas įgaliojimas, suteikiantis teisę šį dokumentą pasirašiusiam darbuotojui, atstovauti Tiekėją.






___________________________

















